**РЕШЕНИЕ № ПВ – 97 – ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БДУВ ИБР Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение:** **„Изграждане на автомивка със сондажен кладенец“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** в ПИ 502.2337, за който е образуван УПИ IX, в кв. 53, гр. Раковски, общ. Раковски, обл. Пловдив.

**Възложител: „Инктех” ЕООД, гр. Раковски**

Характеристика на инвестиционното предложение:

Инвестиционното предложение предвижда изграждане на автомивка с прилежащо складово помещение за почистваща техника и санитарен възел на площ от 30 м, в имот с №502.2337, за който е образуван УПИ IX, в кв. 53, гр. Раковски, общ. Раковски. Предвижда се автомивката да се изгради от сглобяема метална конструкция с оградни панели от полиуретан с основи от бетон.

За да се осигурят необходимите водни количества за нуждите на автомивката ще се ползват подземни води, като за целта ще се изгради сондажен кладенец, който ще бъде разположен в границите на имот УПИ IX, в кв. 53, гр. Раковски, обл. Пловдив, със следните параметри на водовземното съоръжение:

* Необходимо водно количество – 00.2 л/сек;
* Необходимо годишно водно количество – 700 м/год;
* Необходим средноденонощен дебит – 2 м/ден.

Водоснабдяването на обекта с вода за питейно-битови нужди ще се осъществява от градската водопроводна мрежа.

Отпадъчните води от автомивката ще преминават през каломаслоуловител, където ще се събират по-едрите частици от прах, кал и масла.

Не се предвижда промяна на пътна инфраструктура. Достъпът до обекта ще се осъществява по съществуващата такава.

Имот с идентификатор № 502.2337, предмет на инвестиционното предложение не попада в границите на защитени зони от мрежата „НАТУРА 2000” и в защитени територии, съгласно Закона за защитените територии.

С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0000291 „Гора Шишманци”, за опазване на природни местообитания и дивата флора и фауна, приета с Решение №122/02.03.2007 г. на Министъра на околната среда и водите (ДВ, бр.21/2007 г.).

Предвид местоположението, характера и мащаба на инвестиционното предложение, преценката за вероятната степен на отрицателно въздействие е, че не се очаква значително отрицателно въздействие върху защитените зони.

Инвестиционното предложение попада в обхвата на т. 2, буква “г“ от Приложение № 2 на Закона за опазване на околната среда /ДВ.бр.91, 2002 год./ и чл.2, ал.1, т. 1 от Наредбата за ОС.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на автомивка с прилежащо складово помещение за почистваща техника и санитарен възел на площ около 30 м със собствен водоизточник за подземни води-сондажен кладенец с дълбочина 8.00 м., като не се очаква значително отрицателно въздействие върху околната среда при експлоатацията и реализацията на инвестиционното предложение.

* Всички дейности по време на реализацията на инвестиционното предложение ще се осъществяват единствено в границите определени за ползване и няма да излизат с влиянието си извън тях. Реализацията и експлоатацията на сондажа ще се извършва по класическите методи за подобен тип съоръжения и не се очаква да доведат до замърсяване и дискомфорт на околната среда. Предвиденият сондажен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води.
* При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Водата като природен ресурс ще се ползва от общественото водоснабдяване и от собствен сондаж. Не се предвижда ползването на други природни ресурси по време на изграждането и експлоатацията на обекта. Природния ресурс „води” ще се използва за измиване на леки и лекотоварни автомобили. Предвидено е отпадъчните води да преминават през каломаслоуловител.
* За обслужването на обекта ще се използва съществуващата пътна инфраструктура без промяна и без изграждане на нова.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение в т. ч. изграждане на сондажния кладенец и последващата експлоатация, не се очаква нарушаване на качеството и регенеративната способност на природните ресурси в района.
* Инвестиционното предложение ще се реализира извън границите на защитени зони, съгласно чл. 5 от Закона за биологичното разнообразие.
* Инвестиционното предложение ще се осъществи извън границите на защитени територии, съгласно Закона за защитените територии.
* С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0000291 „Гора Шишманци”.

**III. Способността за асимилация на екосистемата в естествената околна среда**:

* Във връзка с поискано становище,определящо степента на значимост на въздействието и риска за човешкото здраве, с писмо изх. № 4707/12.08.2014 г., РЗИ- Пловдив е потвърдила липсата на здравен риск при осъществяване на инвестиционното предложение.
* Инвестиционното предложение е допустимо от гледна точка на Плановете за управление на речните басейни (ПУРБ) на Източнобеломорски район (ИБР) и постигане на целите на околната среда, съгласувано с БДУВ ИБР-Пловдив.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на разглеждания имот.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Въздействието върху подземни и повърхностни води – технологията на сондиране не предполага замърсяване на подземните води по време на изграждане на сондажния кладенец. При експлоатацията на обекта не се очаква значително отрицателно въздействие върху повърхностни и подземни води, тъй като отпадъчните води ще преминават през каломаслоуловител.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кмета на Община Раковски, както и засегнатото население чрез обява във вестник, на информационно табло и публикация в интернет страницата на общината. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Тамер Бейсимов ...............** 02.09.2014 г.

*Директор на РИОСВ - Пловдив*

Съгласували: Изготвили: